ཉིན་མོ་འདིར་ྋགོང་ས་ྋསྐྱབས་མགོན་ཆེན་པོ་མཆོག་ནས་དུས་དྲན་གྱི་གསུང་འཕྲིན་རེ་ཆེད་སྩལ་གནང་གི་ཡོད་ཅིང་བཞུགས་སྒར་དྷ་རམ་ས་ལར་མཚོན་ན།ཉིན་འདིར་བོད་གཞུང་གི་མཛད་གཙོ་དང་མང་ཚོགས་རྣམས་ཐེག་ཆེན་ཆོས་གླིང་གཙུག་ལག་ཁང་དུ་འཛོམས་པའི་དབུས་སུ་ཐོག་མར་རྔ་རོལ་དང་བཅས་བོད་རྒྱལ་ཁབ་ཆེན་པོའི་རྒྱལ་གླུ་འབུལ་བཞིན་དཔལ་ལྡན་བཀའ་བློན་ཁྲི་པ་མཆོག་ནས་བོད་ཀྱི་རྒྱལ་དར་མཁའ་དབྱིངས་སུ་བསྒྲེང་རྒྱུ་དང་།དེ་ནས་བོད་ཀྱི་དཔའ་བོ་ཕོ་མོ་ཚོའི་ཆེད་ངག་བཅད་མྱ་ངན་དང་གུས་འདུད་སྐར་མ་གཅིགདེ་རྗེས་བོད་གཞུང་བཀའ་ཤག་དང་སྤྱི་འཐུས་ལྷན་ཚོགས་ཀྱི་གསུང་བཤད་སྒྲོག་སྦྱང་།མཐའ་མ་༸གོང་ས་མཆོག་སྐུ་ངོ་མས་ཉིན་འདིའི་གསུང་འཕྲིན་ལྗགས་སྒྲོག་གནང་གི་ཡོད་ཅིང་།དེ་དག་ཟིན་རྗེས་བོད་གངས་ཅན་གྱི་ལྷ་སྐལ་འཕགས་མཆོག་སྤྱན་རས་གཟིགས་ཕྱག་སྟོང་སྤྱན་སྟོང་གི་སྐུ་ཐང་བཤམས་པའི་མདུན་དུ་༸གོང་ས་མཆོག་གིས་ཕྱག་ཏུ་ཏིང་ཤག་བཞེས་ཏེ་བདེན་ཚིག་སྨོན་ལམ་དབྱངས་དང་བཅས་ཏེ་གསུང་འདོན་དང་།དེ་བཞིན་བོད་གཞུང་ཟློས་གར་གྱིས་གསུམ་བཅུའི་དྲན་གླུ་དང་མི་མང་ལངས་གླུ་བཅས་གཏོང་གི་ཡོད།